**ATATA DOR**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ATÂTA DOR...

Aş vrea să sorb lumina, din ochii tăi adânci

Şi să mă las purtat pe marea lor de vise.

Ţi-aş dărui în schimb, poemele nescrise

Şi inima mea ruptă din inimă de stânci.

Aş vrea să-ţi mângâi părul, blând arămiu şi moale,

Să te cuprind în braţe şi lung să te sărut.

Să-mi fi izvor de vrajă, să te privesc tăcut,

Zeiţă fără seamăn a vechilor vestale.

Ştiu, n-am să pot vreodată, luceferii de sus

Să ţii aşez în palme,eu n-am să-i pot răpi.

Dar voi ascunde-n floare dorinţa de-a trăi

Ca să ţi-o dau în dar, te mai iubesc nespus.

În margine de noapte, simt zorii fremătând

Şi-n van îmi caut iambii ce-au adormit de mult.

E linişte adâncă şi gândul mi-l ascult:

Atâta dor în suflet, eu n-am purtat nicicând!